open-index/open-wikipedia-markdown huggingface dataset:
Fondi (taustakangas)

**Fondi** on teatterilavastuksessa, valokuvauksessa ja elokuvauksessa käytettävä taustakangas tai muu pinta.

## Teatterissa
Teatterifondi on näyttämölle maalattu taustakangas, jolla voidaan ilman kulissien rakentamista luoda vaikutelma maisemasta, rakennuksesta tai sisätilasta.

Fondi sijoitetaan yleensä näyttämön takaosaan. Fondi valaistaan aidon näkymän ilmentämiseksi oikeista kulmista oikeanlaisilla valoilla, joiden vaikutelmaa voidaan tehostaa esimerkiksi savukoneella.
 
Fondi maalataan tavallisesti puukehyksiin pingotettulle lakanakankaalle. Maalaus voidaan helposti suurentaa lähdekuvasta esimerkiksi ruuduttamalla lähdekuva ja piirtämällä vastaava määrä apuruutuja maalattavalle kankaalle. Fondissa on aidon vaikutelman saamiseksi tärkeätä kiinnittää huomiota perspektiiviin teatterin katsomosta katsottuna.

## Valokuvauksessa
Myös valokuvaajat käyttävät studiomuotokuvissa teatterin maailmasta tuttua tyyppikulissia, fondia. 

Studiovalokuvauksessa fondiksi kutsutaan myös yksiväristä taustakangasta tai -paperia, joka peittää valokuvaustilanteen taustan ja taipuu siitä peittämään myös lattiaa tai muuta tasoa, jolle kuvauskohde sijoitetaan. Näin saadaan valokuvaan mahdollisimman neutraali tausta.

## Elokuvauksessa
Maalattuja tai valokuvasuurennoksista tehtyjä taustafondeja käytetään toisinaan myös elokuvien studio- ja ulkokuvauksissa luomaan kuvien taustasta halutunlainen. Yksiväristä fondia, useimmiten sinistä tai vihreää, käytetään Chroma key -kuvauksessa, jossa fondin päällä näytellyt kohtaukset yhdistetään taustakuviin digitaalisessa jälkituotannossa. 

## Lähteet
Farias

**Farias** tai **de Farias** on muun muassa seuraavien henkilöiden sukunimi:

* Esmeraldo Barreto de Farias (s. 1949), brasilialainen katolinen arkkipiispa
* Jaime Mota de Farias (1925–2021), brasilialainen katolinen piispa
* Manoel dos Reis de Farias (s. 1946), brasilialainen katolinen piispa
Okoye

**Okoye** on muun muassa seuraavien henkilöiden sukunimi:

* Godfrey Okoye (1913–1977), nigerialainen katolinen piispa
* John Ifeanyichukwu Okoye (s. 1950), nigerialainen katolinen piispa
* Lawrence Okoye (s. 1991), brittiläinen kiekonheittäjä ja amerikkalaisen jalkapallon pelaaja
* Nkeiru Okoye (s. 1972), yhdysvaltalainen säveltäjä.
Hymylä

**Hymylä** on entisajan arvoitusleikeissä esiintyvä kuviteltu salaperäinen paikka, jonne epäonnistunut leikkijä lähetettiin. Käytännössä Hymylä tarkoitti ulkona käyntiä, josta palattuaan ja viisautta hankittuaan arvaajan oli kerrottava käynnistään nurinkurisessa paikassa ennen kuin sai vuorollaan esittää arvoituksia toisille leikkijöille. Ulkona käynnin voi myös tulkita symboliseksi joutumiseksi pois yhteisöstä. Aina leikki ei ollut harmitonta ajanvietettä, vaan epäonnistumiseen liittyi suuri häpeä, jolla määritettiin yksilön asemaa yhteisössä. Hymylään joutuva puettiin hullunkurisesti ja hänelle kerrottiin, että hän joutuu syömään jotakin iljettävää ennen kasvojenpesua tervalla ja kuivaamista höyhenillä.

Hymylästä on käytetty myös nimityksiä Himola, Huikkola, Hyvölä, Hytölä ja Hämälä.

Hymylään lähtevälle sanottiin:

## Lähteet
Aineenkoetuslaitos

**Aineenkoetuslaitos** (myös *aineenkoestuslaitos*) tekee aineenkoetusta eli tutkii eri aineiden sekä esineiden ja tuotteiden materiaalien ominaisuuksia. Aineenkoetuslaitokset voivat olla valtion omistamia, korkeakouluihin kytkettyjä tai kokonaan yksityisiä laitoksia.

## Aineenkoetuksen historiaa Suomessa

Suomessa perustettiin vuonna 1889 aineenkoetuslaitos polyteknillisen opiston yhteyteen, josta 1908 tuli teknillinen korkeakoulu. Vuodesta 1942 laitoksen toimintaa jatkoi Valtion teknillinen tutkimuslaitos.

Aineenkoetuslaitoksessa toimi neljä osastoa:
* metallien tutkimusosasto
* rakennusaineiden tutkimusosasto
* paperin ja kuituaineiden tutkimusosasto
* sähköteknisten kojeiden ja aineiden tutkimusosasto.

Kauppa- ja teollisuusministeriö vahvisti kullekin osastolle määräykset tutkimusten suorittamisesta. Tutkimusten tulokset annettiin vain työn tilaajalle, joka maksoi niistä vahvistetun taksan mukaan. Korkeakoulun opetuksessa tarvittavat tutkimukset oli laitoksen tehtävä maksutta.

## Muissa Pohjoismaissa
Ruotsissa aineenkoetusta harjoittaa RISE Research Institutes of Sweden, joka on valtion omistama osakeyhtiö. Vuoteen 2016 asti oli erikseen Ruotsin tekninen tutkimuslaitos SP (*SP Sveriges Tekniska Forskningsinstitut*), joka tunnettiin aiemmin Ruotsin valtion aineenkoetuslaitoksena (*Statens provningsanstalt*). Tanskassa aineenkoetusta tehdään Teknologisessa instituutissa (*Teknologisk Institut*).

## Lähteet
Yleisurheilun alle 23-vuotiaiden Euroopan-mestaruuskilpailut

**Yleisurheilun alle 23-vuotiaiden Euroopan-mestaruuskilpailut** ovat Euroopan yleisurheiluliiton järjestämät yleisurheilukilpailut. Kilpailuihin osallistuvien kilpailijoiden pitää täyttää vähintään 20 vuotta ja korkeintaan 22 vuotta kyseisen kalenterivuoden aikana. Ensimmäiset kilpailut järjestettiin vuonna 1997. Se korvasi vuosina 1992 ja 1994 järjestetyn alle 23-vuotiaiden cupin.

## Kilpailupaikat
# 1997: Turku
# 1999: Göteborg
# 2001: Amsterdam
# 2003: Bydgoszcz
# 2005: Erfurt
# 2007: Debrecen
# 2009: Kaunas
# 2011: Ostrava
# 2013: Tampere
# 2015: Tallinna
# 2017: Bydgoszcz
# 2019: Gävle
# 2021: Tallinna
# 2023: Espoo
# 2025: Bergen
# 2027: Bydgoszcz

## Lähteet

## Aiheesta muualla
*European Athletics U23 Championships
Este

**Este** voi tarkoittaa muun muassa seuraavia:

## Suomenkielisiä
* este, ratsastustermi
* estejuoksu, urheilutermi
* kaupan tekninen este, juridinen termi
* laillinen este, juridinen termi
* steerinen este, kemian termi
* veri-aivoeste, lääketieteen termi
* ylivoimainen este, juridinen termi

## Ulkomaisia
* Este, italialainen suku
* Este, kunta Padovan maakunnassa Italiassa
* Estë, valarin jäsen J. R. R. Tolkienin *Silmarillionissa*.
Härkätynnyri

**Härkätynnyri** ( < ) oli vanha ruotsalainen nesteiden tilavuusmitta, jonka suuruus oli 90 kannua eli 235 litraa. Mittaa käytettiin erityisesti viinin ja väkiviinan mittaamiseen.

## Lähteet
Savimineraali

**Savimineraali** on erilaisten savien aineksena oleva kiteinen kemiallinen yhdiste. Eri savimineraalien osuus savissa vaihtelee suuresti ja niiden lisäksi savissa on aina myös hienoa kivimineraaliainesta. Savimineraalihiukkaset ovat hyvin pieniä, pienimmillään 1,2 nanometriä. Savimineraalit ovat syntyneet muuttumalla kivimineraaleista. Muuttuminen tapahtuu joko kemiallisen rapautumisen tai maan sisuksista kohoavien hydrotermisten liuosten vaikutuksesta. Maasälvät, amfibolit ja kiilteet ovat mineraaleja, joista savimineraaleja tavallisesti syntyy.

Yleisimmät savimineraalit ovat verkkosilikaatteja eli ne kuuluvat samaan ryhmään kuin kiillemineraalit. Savimineraalikiteiden koko on kuitenkin huomattavasti pienempi, mutta hilarakenne on kiilteiden kaltainen. Kidehila muodostuu päällekkäisistä tetraedri- ja oktaedrikerroksista. Kerrosten järjestys ja määrä vaikuttavat mineraalin luonteeseen, jonka perusteella savimineraalit ryhmitellään.

*kiillemäiset savimineraalit
**glaukoniitti
**illiitti
*kaoliniitit
**dickiitti
**kaoliniitti
**nakriitti
*kloriitit
*paisuvahilaiset smektiitit
**beidelliitti
**montmorilloniitti
**nontroniitti
**saponiitti
**sauconiitti
*vermikuliitit
*seoshilamineraalit, joissa eri mineraaliryhmien kerrokset vuorottelevat; komponentteja on tavallisesti kaksi, joskus kolme tai useampia
**illiitti-vermikuliitti
**smektiitti-illiitti
*halloysiitit
*sepioliitit (nauhasilikaattirakenne)
*attapulgiitit (nauhasilikaattirakenne)

## Lähteet
P-Nitroaniliini

**p-Nitroaniliini** eli **4-nitroaniliini** (C6H6N2O2) on aniliinin nitrattu johdannainen. Yhdistettä käytetään valmistettaessa väriaineita, hapettumista ja korroosiota estäviä yhdisteitä ja muita orgaanisia yhdisteitä. p-Nitroaniliini on o- ja m-nitroaniliinien isomeeri.

## Ominaisuudet
Huoneenlämpötilassa p-nitroaniliini on keltaista kiinteää ja kiteistä ainetta. Yhdiste liukenee vain vähäisissä määrin veteen, mutta liukenee paremmin orgaanisiin liuottimiin. p-Nitroaniliini on myrkyllistä ja aine aiheuttaa methemoglobiinin muodostumista. Myrkytyksen oireita ovat päänsärky, pahoinvointi, ihon ja kynsien sinistyminen ja hengitysvaikeudet.

## Valmistus ja käyttö
Nykyään p-nitroaniliinia valmistetaan teollisesti p-kloorinitrobentseenin ammonolyysillä eli reaktiolla väkevän ammoniakkiliuoksen kanssa. Prosessi voi olla joko panos- tai jatkuvatoiminen.

Varhaisempi tapa valmistaa p-nitroaniliinia on asetanilidin nitraus ja muodostuneen tuotteen hydrolyysi. Tässä reaktiossa muodostuu myös o-nitroaniliinia eikä se ole kustannuksiltaan kilpailukykyinen p-kloorinitrobentseenin ammonolyysin kanssa. Formanilidin nitraus ja muodostuneen tuotteen alkoholyysi on lähes yhtä kannattava prosessi p-nitroaniliinin valmistukseen kuin p-kloorinitrobentseenin ammonolyysi.
:

p-Nitroaniliinin tärkein käyttökohde on pelkistys p-fenyleenidiamiiniksi. Lisäksi yhdisteestä syntetisoidaan atsovärejä ja atsoväriaineiden valmistuksessa käytettäviä kemikaaleja, kuten 2,4-dinitroaniliinia ja 2,6-dikloori-4-nitroaniliinia. p-Nitroaniliinista tuotetaan myös hapetuksen- ja korroosionestoaineita ja polymeroitumisenestoaineita.

## Lähteet
Yleisurheilun alle 23-vuotiaiden Euroopan-mestaruuskilpailut 2013

**Yleisurheilun alle 23-vuotiaiden Euroopan-mestaruuskilpailut 2013** olivat 11:nnet alle 23-vuotiaiden EM-kilpailut. Ne järjestettiin Tampereella, Suomessa 10. – 14. heinäkuuta 2013. Kilpailuihin osallistui lähes 1000 urheilijaa 45 eri maasta. Suomesta urheilijoita oli mukana 40.

## Tulokset
### Miehet

### Naiset

## Mitalitaulukko

## Lähteet

## Aiheesta muualla
* Tulokset EAA
NGC 2423-3 b

**NGC 2423-3 b** on eksoplaneetta, joka löydettiin 21. kesäkuuta 2007. Se kiertää punaista jättiläistähteä NGC 2423-3 noin 2&nbsp;498 valovuoden päässä Maasta, Peräkeulan tähdistön suunnalla.

Planeetta kiertää emotähteään 2,1 AU:n etäisyydellä, ja sen kiertoaika on noin 714 päivää. Planeetan massa vastaa noin 10,6 Jupiterin massaa. Planeetta on todennäköisesti kaasujättiläinen.

## Lähteet
*

### Viitteet
HD 70573 b

**HD 70573 b** on eksoplaneetta, joka löydettiin 19. maaliskuuta 2007. Se keltaista G-tyypin pääsarjan tähteä HD 70573 noin 149 valovuoden päässä Maasta, Vesikäärmeen tähdistön suunnalla.

Planeetta kiertää emotähteään 1,76 AU:n etäisyydellä, ja sen kiertoaika on noin 852 päivää. Planeetan massa vastaa noin 6,1 Jupiterin massaa. Planeetta on todennäköisesti kaasujättiläinen.

## Lähteet
*
18 Delphini b

**18 Delphini b** on eksoplaneetta, joka löydettiin 19. helmikuuta 2008. Se kiertää keltaista G-tyypin jättiläistähteä 18 Delphiniä noin 238 valovuoden päässä Maasta, Delfiinin tähdistön suunnalla.

Planeetta kiertää emotähteään 2,6 AU:n etäisyydellä, ja sen kiertoaika on noin 993 päivää. Planeetan massa vastaa noin 10,3 Jupiterin massaa. Planeetta on todennäköisesti kaasujättiläinen.

## Lähteet
*
41 Lyncis b

**41 Lyncis b** (tunnetaan myös nimellä **HD 81688 b**) on eksoplaneetta, joka löydettiin 19. helmikuuta 2008. Se kiertää oranssia K-tyypin jättiläistähteä 41 Lyncistä noin 288 valovuoden päässä Maasta, Ison karhun tähdistön suunnalla.

Planeetta kiertää emotähteään 0,81 AU:n etäisyydellä, ja sen kiertoaika on noin 184 päivää. Planeetan massa vastaa noin 2,7 Jupiterin massaa. Planeetta on todennäköisesti kaasujättiläinen.

## Lähteet
*
Valtioton henkilö

**Valtioton henkilö** on ihminen, jolla ei ole minkään maan kansalaisuutta. Toisin sanoen mikään maailman valtioista ei pidä tätä henkilöä lainsäädäntönsä perusteella kansalaisenaan (de jure). Valtiottomaksi henkilöksi voidaan katsoa myös ihminen, jolta puuttuvat valtion kansalaisille tarkoitetut perusoikeudet (de facto). 

Yhdistyneiden kansakuntien pakolaisjärjestön (UNHCR) arvion mukaan maailmassa oli noin 12 miljoonaa valtiotonta henkilöä. Islantilainen ihmisoikeusjärjestö arvioi valtiottomien määräksi 15 miljoonaa ihmistä. Tarkkaa lukumäärää ei kuitenkaan tiedetä. Valtiottomia on niin Euroopassa, Aasiassa, Afrikassa kuin Amerikassakin. Usein valtiot ovat lainsäädännössään poissulkeneet tai rajanneet kansalaisuuden pois joltain osalta maassa olevilta ihmisiltä. Esimerkiksi Neuvostoliiton ja Jugoslavian hajotessa itäiseen Eurooppaan syntyi 1990-luvulla monia uusia valtioita, joiden lainsäädännön kansalaisuusrajoitukset johtivat osaltaan valtiottomuuteen.   

Usein valtiottomien henkilöiden perusoikeuksia on jouduttu hakemaan oikeusteitse. Eurooppalainen oikeuskäytäntö on todennut esimerkiksi Latvian velvolliseksi maksamaan valtioneläkkeen Neuvostoliiton hajotessa valtiottomaksi jääneelle maassa asuneelle hakijalle (tapaus Andrejeva vastaan Latvia).  

## Kansalaisuudettomuus Latviassa
Kansalaisuudettomuus on valtava ongelma Latviassa, sillä vuonna 2013 laskettiin, että Latviassa eli peräti yli 267&nbsp;000 henkilöä, ilman minkään maan kansalaisuutta.

## Kansalaisuudettomuus Suomessa
Yhdistyneiden kansakuntien pakolaisjärjestön lähiaikoina tehdyn tutkimustyön tuloksena, saatiin selville, että vuosina 2009–2011 Suomessa oli 34 valtiotonta henkilöä, 15 tuntemattoman kansalaisuuden henkilöä sekä 76 henkilöä, joiden kansalaisuudesta ei ollut tietoa.

### Kansalaisuuden menettäminen
Suomen kansalaisuuden voi menettää henkilö, joka on syyllistynyt vakaviin rikoksiin. Näitä syitä ovat esimerkiksi terrorismi, valtiopetos sekä maanpetos.

## Lähteet

## Aiheesta muualla

*What is Statelessness?  (unhcr.org)
*The Causes of Statelessness  (unhcr.org)
Sonia Grönroos

**Sonia Grönroos** (s. 10. huhtikuuta 1984 Järvenpää) on suomalainen nyrkkeilijä. Hän on voittanut SM- ja PM-kultaa vuonna 2013 ja hopeaa Euroopan unionin mestaruuskisoissa samana vuonna. 

Tammikuussa 2014 Grönroos palkittiin Suomen Nyrkkeilyliiton Vuoden läpimurto -palkinnolla. Grönroos edusti Tampereen Voimailuseuraa vuoteen 2014 asti.

## Yksityiselämä
Grönroosin isä on algerialainen ja äiti suomalainen.

## Lähteet
Nemel

**Nemel** (oik. **Mikko Niemelä**, s. 1991 Kurikka) on suomalainen, nykyään Helsingissä asuva hip hop -tuottaja. Nemel on tehnyt samplepohjaisia taustoja suomalaisille rap-artisteille kuten Jussi Kuomalle, Haamulle, Chydeonelle sekä Rekamille.

Nemelin taustoja levytettiin ensimmäisen kerran Jussi Kuoman debyyttialbumille Sielunauha vuonna 2010. Vuonna 2012 Jussi Kuoma levytti albumin Vihreä albumi, joka oli täysin Nemelin tuottama.

## Diskografia
### Albumit
* Vihreä albumi (2012)
### Nemelin muuta tuotantoa

## Lähteet

## Aiheesta muualla
* Nemel Soundcloud -sivustolla
* Vihreä albumi - Tuoreet platat arvostelu
Miinan mökki

**Miinan mökki** on Sammatissa sijaitseva rakennus, jossa Elias Lönnrotin veljentytär Miina Lönnrot asui vanhuudenpäivät, sen jälkeen kun Lönnrot oli kuollut. Nykyisin rakennuksen omistaa Sammattiseura, ja siinä pidetään kesäisin käsityö- ja taidenäyttelyjä. Mökki sijaitsee Lönnrotintien ja Torpantien risteyksessä, ja siitä on Paikkarin torpalle matkaa 250 metriä.

Mökin rakensi Paikkarin torpan läheisyyteen vuonna 1863 Elias Lönnrotin veljentyttären Sofian mies Karl August Westerholm. Tilan nimi oli Rauhala. Mökissä on tupa ja kaksi kamaria. Miina Lönnrot asui siinä 1884–1915, kuolemaansa saakka. Mökki oli ajoittain vuokralla, vuosikymmeniä autiona ja sitten kesäpaikkana, mutta pysyi Lönnrotin suvun jäsenten hallussa vuoteen 1972, jolloin Elli Lounela lahjoitti sen Sammattiseuralle.

Kun mökki vuonna 2013 täytti 150 vuotta, sen kunniaksi vietettiin Paikkarin Sampomäellä juhla, jossa muistettiin Miina Lönnrotia. Miinan syntymäpäivänä 5. heinäkuuta järjestetään Mökissä kahvitarjoilu.

## Lähteet
**[[Miinan mökki Sammatissa]]*, toim. Risto Piekka, Sammattiseura 2013, 

### Viitteet

## Aiheesta muualla
*Miinan mökki, Kotiseutuliitto
* Miinan mökki, Museot.fi
* Mökin ohjelma, Perinnemestari
* Annika Hinkkanen, Miina oli aikansa arjen sankari,  Länsi-Uusimaa (Paikkarintorpantuki.fi)
Itkonlahden kalliomaalaus

**Itkonlahden kalliomaalaus** on pieni kalliomaalauskohde Kallaveden eteläosassa Itkonlahden suulla Mäntyharjulla Etelä-Savossa. Maalaus on tehty itään aukeavan järvestä nousevaan kallioseinämään noin metrin korkeudelle vesirajan yläpuolelle.

Maalauskenttä on metrin korkuinen ja 3,7 metriä leveä. Keskellä on pääryhmä, jonka molemmilla puolilla on joitakin kuvioita. Pääryhmässä tunnistaa ääriviivoin maalatun hirven, mutta muut kuviot ovat pahoin haalistuneita. Vasemmalla puolella on joitakin maalausjälkiä, muun muassa ihmishahmo, ja kaukana vasemmalla on pari pystyviivaa.

Maalauskohta on ilmeisesti valittu paikan aseman perusteella, sillä lahdensuu on kahden vesistön kauttakulkupaikka. Muinoin Kallaveden pinta oli Itkonlahden suussa matalammalla, sillä maankohoamisesta johtuvan maan kallistumisen takia Kallaveden pinta on noussut. Maalauksen löysi Lauri Pohjakallio vuonna 1975.

## Katso myös
Seuraavat kaksi kalliomaalausta sijaitsevat tämän maalauksen lähellä noin 20 kilometrin päässä.
* Mäntyharjun Haukkavuoren kalliomaalaukset sijaitsevat Sarkaveden eteläpäässä.
* Kannonaluksen kalliomaalaus sijaitsee vain 600 metrin päässä Haukkavuoren kalliomaalauksista.

## Lähteet
* 
* 
* 
* Luukkonen, Ismo: Itkonlahti

### Viitteet

## Aiheesta muualla
* Pohjakallio, Lauri: Mäntyharjun Itkonlahden kalliomaalaus (The rock painting of Mäntyharju Itkonlahti), Kotiseutu, 1977/6, s. 183-186
*
Sofia Jakobsson

**Eva Sofia Jakobsson** (s. 23. huhtikuuta 1990 Örnsköldsvik, Ruotsi) on ruotsalainen jalkapalloilija, joka on pelipaikaltaan hyökkääjä. Hän on heinäkuun 11. päivään 2025 mennessä pelannut Ruotsin naisten maajoukkueessa 166 maaottelua ja tehnyt niissä 23 maalia.

Jakobsson pelasi ensimmäisen kerran Ruotsin maajoukkueessa toukokuussa 2011. Hän saavutti MM-pronssia 2011 ja olympiahopeaa Rio de Janeiron olympialaisissa 2016 ja pelasi myös vuoden 2012 olympialaisissa, jossa teki yhden maalin, vuoden 2013 EM-kisoissa sekä vuoden 2015 MM-kisoissa, jossa hän myös teki yhden maalin. MM-kilpailuissa 2019 hän saavutti pronssia ja pelasi avauskokoonpanossa kuudessa ottelussa ja teki maalin puolivälierässä Saksaa vastaan sekä pronssiottelussa Englantia vastaan. EM-kilpailuissa 2022 Ruotsi ylsi välieriin ja Jakobsson pelasi vain välieräottelussa Englantia vastaan. MM-kilpailuissa 2023 Ruotsin saavuttaessa pronssia Jakobsson tuli kolmessa ottelussa vaihdosta kentälle ja pelasi viimeisen alkulohko-ottelun avauskokoonpanossa .

Jakobssonin kasvattajaseura on Hägglunds IoFK. Hän on pelannut Östers IF:ssä 2006–2007, Umeå IK:ssa 2008–2011, venäläisessä FC Rossiyankassa 2011–2012, englantilaisessa Chelseassa 2013, saksalaisessa BV Cloppenburgissa 2013–2014, ranskalaisessa Montpellier Hérault’ssa 2014–2019 ja espanjalaisessa Real Madridissa 2019–2021, joskin kaudella 2019–2020 Real Madrid pelasi vielä nimellä CD Tacón. Vuoden 2021 jälkipuoliskon Jakobsson edusti saksalaisseura Bayern Müncheniä. Tammikuussa 2022 hän siirtyi yhdysvaltalaiseen San Diego Waveen, jossa hän pelasi kolme kautta. Syyskuussa 2024 hän siirtyi englantilaiseen London City Lionessesiin.

## Lähteet
* 
* 
* 

### Viitteet

## Aiheesta muualla
Antonia Göransson

**Antonia Göransson** (s. 16. syyskuuta 1990 Södra Åsum) on ruotsalainen jalkapalloilija, pelipaikaltaan keskikenttäpelaaja. Hän on maaliskuun 2014 loppuun mennessä pelannut Ruotsin naisten maajoukkueessa 47 maaottelua ja tehnyt niissä kahdeksan maalia.

Göransson esiintyi ensimmäisen kerran Ruotsin naisten maajoukkueessa lokakuussa 2010. Hän saavutti MM-pronssia 2011 ja pelasi myös vuoden 2012 olympialaisissa ja vuoden 2013 EM-kisoissa.

Göransson edustaa seuratasolla saksalaista 1. FFC Turbine Potsdamia. Hänen ensimmäinen junioriseuransa on Sjöbo IF, ja hän on pelannut myös Hornskrokens IF:ssä 1997–2002, Trångfors IF:ssä 2003–2004, Alviks IK:ssa 2005–2006, LdB FC Malmössä 2006–2008, Kristianstads DFF:ssä 2008–2010 sekä saksalaisessa Hamburger SV:ssä 2010–2011.

## Lähteet
* 
* 
* 

### Viitteet
Kannonaluksen kalliomaalaus

**Kannonaluksen kalliomaalaus** sijaitsee pitkänomaisen Sarkaveden keskikohdilla itärannalla Mäntyharjulla Etelä-Savossa. Kalliomaalauksessa näkyy vain niin sanottu kaksoisvenekuvio, jossa kaksi venesarvikuviota on maalattu samaan kohtaan allekkain. Kuvio on vaikeapääsyinen, jonka näkeminen vaatii kesällä veneen. Talvella ei kuitenkaan kannata mennä virtausten takia jäälle. Maalauksen löysivät kalliomaalausten etsintäretkellä Eero Siljander ja Jani Vatka vuonna 1997.

## Kalliomaalaus
Maalaus on tehty veteen laskevassa rikkonaiseen kalliojyrkänteeseen, joka sijaitsee noin 600 metriä Haukkavuoren maalauksesta pohjoiseen. Jyrkänne sijaitsee pienen Kannonalus-poukaman suussa. Maalausta suojelee säältä lievästi ulospäin kallistuva lippa ja vaakasuora kallion halkeama.

Kuvio sijaitsee noin 3,5 metriä vedenpinnan yläpuolella. Molemmat venekuviot ovat 30 senttimetriä pitkiä ja ne on tehty kaarevilla viivoilla. Alemmassa veneestä erottuu vain kolme "miehistönviivaa" kun ylemmässä niitä on kuusi. Alemmassa venekuviossa on saattanut olla enemmänkin pystyviivoja.

## Katso myös
Seuraavat kaksi kalliomaalausta sijaitsevat tämän maalauksen lähellä.
* Haukkavuoren kalliomaalaukset sijaitsevat Sarkaveden keskikohdassa noin 600 metrin päässä.
* Voikosken kalliomaalaus on Sarkaveden eteläpäässä noin 9 kilometrin päässä.
* Itkonlahden kalliomaalaus sijaitsee Kallaveden pohjoisosassa sen suulla, noin 20 kilometriä itään.

## Lähteet
* 
* 
*  
* 
* Luukkonen, Ismo: Kannonalus
* 
### Viitteet

## Kirjallisuutta
*
Etelämeren kupla

**Etelämeren kupla** on talouskupla, joka puhkesi Isossa-Britanniassa vuonna 1720. Syynä oli käsistä karannut spekulaatio Etelämeren komppania -nimisen kauppakomppanian osakkeilla. Ranskassa koettiin samaan aikaan vastaava taloudelliseen romahdukseen johtanut spekulaatiovillitys, joka tunnetaan nimellä Mississippin kupla.

*South Sea Company* eli Etelämeren komppania perustettiin vuonna 1711 Espanjan Amerikan-siirtomaiden kanssa käytävää kauppaa, erityisesti orjakauppaa, varten. Tuolloin loppuaan lähenevän Espanjan perimyssodan odotettiin päättyvän rauhansopimukseen, joka loisi edulliset olosuhteet kaupankäynnille. Komppanian osakkeille luvattiin vuosittain kuuden prosentin tuotto, ja ne kävivätkin hyvin kaupaksi. Vuonna 1713 solmittu Utrechtin rauhansopimus oli kuitenkin epäedullinen suunnitellun kaupankäynnin kannalta, sillä sen mukaan oli orjien maahantuontia verotettava ja kauppakomppanialla oli lupa lähettää vuosittain Amerikkaan vain yksi kauppalaiva. Ensimmäinen matka tehtiin vuonna 1717, ja sen menestys jäi rajalliseksi. Seuraavana vuonna kuningas Yrjö I kuitenkin asettui henkilökohtaisesti Etelämeren komppanian kuvernööriksi, mikä lisäsi sijoittajien luottamusta hankkeen kannattavuuteen. Pian osakkeille luvattiin jo sadan prosentin vuosituotto.

Etelämeren komppania lupasi vuonna 1720 ottaa hoidettavakseen Ison-Britannian valtionvelan, ja parlamentti hyväksyi esityksen. Sen seurauksena komppanian osakkeiden kysyntä kasvoi räjähdysmäisesti ja niiden arvo kohosi tammi-elokuun välisenä aikana 128 punnasta yli tuhanteen puntaan. Komppanian osakkeilla käytävän kaupan liepeille syntyi myös muita yrittäjiä, jotka saivat monet kansalaiset houkuteltua harkitsemattomiin sijoituksiin. Ison-Britannian osakemarkkinat romahtivat syyskuussa 1720, ja pian sekä Etelämeren komppanian että muidenkin suurten yhtiöiden osakkeiden arvo putosi pohjalukemiin. Monet sijoittajat menettivät omaisuutensa.

Romahduksen jälkeen parlamentti määräsi suoritettavaksi tutkinnan, joka paljasti ainakin kolmen ministerin ottaneen vastaan lahjuksia ja osallistuneen spekulaatioon. Monet Etelämeren komppanian johdossa toimineet menettivät maineensa. Skandaali edisti valtiomies Robert Walpolen valtaannousua. Pääministeriksi kohonnut Walpole julisti etsivänsä kaikki tapahtumiin syylliset, vaikka asettuikin myöhemmin suojelemaan useiden merkittävien poliitikkojen mainetta.

Etelämeren komppania jatkoi tapahtumien jälkeen toimintaansa. Se myi pääosan oikeuksistaan vuonna 1750 Espanjan hallitukselle, ja toiminta lakkautettiin lopullisesti vuonna 1853.

## Lähteet

## Aiheesta muualla
Chris Morris (näyttelijä)

**Chris Morris** on brittiläinen näyttelijä, käsikirjoittaja ja ohjaaja, joka on tunnettu satiiristaan ja mustasta huumoristaan.

Morris oli eräs uutisparodioiden *The Day Today* (1994) ja *Brass Eye* (1997) käsikirjoittajista ja keskeisimmistä näyttelijöistä. Surrealistinen, synkkä radiokuunnelmasarja *Blue Jam* (1997–1999) ja sen pohjalta tehty TV-sketsisarja *[[Jam]]* (2000) olivat Morrisin lähes yksin kirjoittamia, mutta niissä hän näytteli vähemmän. *Jamin* vaikutus suomalaiseen *[[Ihmebantu]]un* (2009) on huomioitu. Vuonna 2010 Morris oli *[[Neljä leijonaa]]* -farssin pääasiallinen käsikirjoittaja.

## Lähteet
Kemba Walker

**Kemba Hudley Walker** (s. 8. toukokuuta 1990 Bronx, New York) on yhdysvaltalainen koripalloilija, pelipaikaltaan pelintekijä. Hän pelaa NBA-liigan Oklahoma City Thunderissa. 

Walker oli NBA:n vuoden  kymmenes varaus. Ennen ammattilaisuraansa hän pelasi yliopistokoripalloa Connecticutin yliopiston joukkueessa. 18. tammikuuta 2016 Walker heitti kaksi jatkoaikaa sisältäneessä ottelussa Utah Jazzia vastaan 52 pistettä, mikä oli Walkerin oman ennätyksen lisäksi Hornetsin ennätys. Joukkueen edellinen ennätys, 48 pistettä, oli Glen Ricen nimissä vuodelta 1997. Marraskuussa 2018 Walker paransi omaa ja Hornetsin seuraennätystä 60 pisteeseen. Kesällä 2019 Walker siirtyi Boston Celticsiin, jossa hän pelasi kaksi kautta.

## Lähteet

## Aiheesta muualla

* Walkerin Twitter-profiili (@KembaWalker)
Konservointi (sosiaaliturva)

**Konservointi** oli historiallinen tapa turvata lesken toimeentulo. Konservointia sovellettiin erityisesti papiston keskuudessa esimerkiksi Ruotsi-Suomessa aina 1700-luvulle saakka. Papinvirkaan nimitettävälle voitiin asettaa ehto mennä naimisiin edeltäjänsä lesken (tai tyttären) kanssa, jolloin edesmenneen papin perheen toimeentulo oli turvattu. Edellisen papin lesken puolestaan kuoltua oli viranhaltija vapaa solmimaan uuden avioliiton. Konservoinnin vaihtoehtona voitiin virkaan valita edellisen viranhaltijan poika tai vävy, jolloin lesken toimeentulo taattiin sukulaisuuden kautta.

## Katso myös
*Armovuosi

## Lähteet
Mick Channon

**Michael Roger ”Mick” Channon** (s. 28. marraskuuta 1948 Orcheston, Wiltshire, Englanti) on jalkapalloilija, joka pelasi hyökkääjänä varsinkin Southamptonissa. Englannin maajoukkueessa hän pelasi 46 ottelua ja teki niissä 21 maalia vuosina 1972–1977. Myöhemmin Mick Channonista on tullut menestynyt kilpahevoskouluttaja.

## Kunnianosoitukset

##### Pelaajana

Southampton
* FA Cup -voittaja: 1976

Norwich City
* Englannin liigacup -voittaja: 1985
* 2002 Norwichin kannattajat äänestivät Channonin Norwich City FC:n Hall of Fameen

## Lähteet
Nokia Lumia 1020

**Nokia Lumia 1020** on Microsoft Mobilen valmistama älypuhelin. Sen julkisti Nokia heinäkuussa 2013. Puhelimessa on Windows Phone 8 -käyttöjärjestelmä (joka on mahdollista päivittää 8.1:een) ja erikoisuutena 41 megapikselin kamera, joka toimii PureView-tekniikalla.

Puhelimen kameraa on kehuttu arvosteluissa, mutta käyttöjärjestelmä sekä siihen saatavien ohjelmien puute ovat saaneet moitteita joiltakin tahoilta.
Toisaalta Windows Phone 8 käyttöjärjestelmä on saanut myös kehuja modernista ilmeestään, selkeydestään ja helppokäyttöisyydestään ja viimeisimpien päivitysten myötä sen pahimpia puutteita on korjailtu. Myös sovellusvalikoima on kasvanut ja monipuolistunut ajan myötä.

## Julkaisu

Puhelin julkaistiin 11. heinäkuuta 2013 New Yorkissa.  

## Tekniset tiedot

### Mitat
* Pituus × leveys × paksuus: 130,4 × 71,4 × 10,4 mm
* Paino: 158 g

### Käyttöverkot
* GSM 850/900/1800/1900
* WCDMA 850/900/1900/2100
* LTE 1/3/7/8/20

### Näyttö
* Halkaisija: 114 mm:n (4,5 tuumaa)
* Resoluutio: 1 280 × 768
* 16 miljoonaa väriä
* Suojaava Corning Gorilla Glass 3 -lasi
* Tekniikat: ClearBlack ja AMOLED

### Muisti
* 32&nbsp;Gt/64&nbsp;Gt sisäinen flash-muisti
* 2&nbsp;Gt RAM-muistia
* 15&nbsp;Gt ilmaista OneDrive pilvipalvelutilaa

### Kamera
* 41 MPix PureView kamera (2/3 "anturi) ja Carl Zeiss optiikalla ja Xenon Flash -salamalla
* Optinen kuvanvakain (OIS)
* 1080p HD-videotallennus

## Arvostelut

**Kotimaiset arvostelut**

TaskuMuro myönsi puhelimelle *TaskuMuro suosittelee* -erikoismaininnan. Puhelimen vahvuuksina se piti kameraa, sen hämärä- ja videokuvausominaisuuksia, Pro Camera -sovellusta, zoomia, HAAC-mikrofoneja, 2 gigatavun RAM-muistia, näytön kuvanlaatua, Nokian omia sovelluksia ja Amber-päivitystä. Heikkouksina mainittiin muistikorttipaikan ja sisäisen langattoman latauksen puuttuminen, kameran hidas toiminta ja "kyhmy" puhelimen takakuoressa sekä käyttöjärjestelmän heikkoudet. 

## Katso myös
* Microsoft Lumia

## Lähteet
* Nokia Lumia 1020 Microsoft Mobilen kotisivuilla
* Nokia Lumia 1020 - Ominaisuudet
* Mobiili.fi
* Engadget.com
### Viitteet
Haapaveden Urheilijat

** Haapaveden Urheilijat ry** on vuonna 1938 perustettu haapavetinen urheiluseura. Seuran lajeja ovat hiihto, yleisurheilu, jääkiekko, suunnistus, pesäpallo, frisbeegolf ja salibandy.

## Jääkiekko
Miesten edustusjoukkue Huskit pelaa jääkiekon III-divisioonassa.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1930- ja 2010-luvuilla. Haapaveden Urheilijat aloitti pelaamalla pesäpallon maakuntasarjassa vuonna 1946. Uudelleen pesäpallotoiminta käynnistyi 2000-luvun puolivälissä. Korkeimmillaan seuran joukkue pelasi kolmanneksi korkeimmalla sarjatasolla, suomensarjassa, kaudella 2013. Joukkue pelasi viimeisimmän kautensa maakuntasarjassa vuonna 2022.

## Aiheesta muualla
*Seuran kotisivut
Simo-Pekka Fincke

**Simo-Pekka Fincke** (s. 24. joulukuuta 1981) on suomalainen maajoukkuetason suunnistaja. Seuratasolla hän edustaa Kalevan Rastia. Hänen sisarensa Anni-Maija Fincke on viestisuunnistuksen maailmanmestari ja isänsä Pekka Fincke on voittanut poikansa tavoin suunnistuksen Jukolan viestin.

## Saavutukset
;MM-kilpailut
* 2013 pitkällä matkalla 24.
;Maailmancup
* 2012 kokonaispisteissä 125.
;Jukolan viesti
* 2006 voitto (Vehkalahden Veikot)
* 2012 voitto (Kalevan Rasti)
* 2013 voitto (Kalevan Rasti)
* 2014 voitto (Kalevan Rasti)
;Muut
* Amsterdamin maraton 2014, 36., aika 2.32.53. 

## Lähteet
* 
* http://www.kalevanrasti.fi/index.php?option=com_content&view=article&id=153&Itemid=92 

### Viitteet

## Aiheesta muualla
* Simo-Pekka Fincken blogi
Grant Miller

**Grant Miller** on italodiskoartisti, jonka tunnetuin esittämä kappale lienee *[[Colder than ice]]*. Artisti on tehnyt yhteistyötä Fancyn kanssa.

## Lähteet
Fun Fun

**Fun Fun** oli 1980-luvun italodisko/synthpop-yhtye, joka nousi vuonna 1983 suosioon kappaleellaan
”Happy Station”. Yhtyeen tunnetuin hitti lienee vuoden 1984 ”Colour My Love”. Useimmiten esiintyjät eivät olleet yhtyeen varsinaisia laulajia, vaan yhtyeeseen otetut mallit Francesca Merola ja Roberta Servelli. Laulaja-sanoittaja Ivana Spagna oli alussa jonkin aikaa mukana yhtyeessä. Elena Trastulli tuli Servellin tilalle esiintyjäksi. Yhtye toimi vuoteen 1994. 1980-luvun lopussa italodiskon ja Hi-NRG-musiikin suosio laski, eikä Fun Fun menestynyt hyvin 1990-luvun kokeiluillaan.

## Diskografia
### Singlet
* 1983 – *[[Happy Station]]* [No. 11 Germany, No. 4 Netherlands]
* 1984 – *[[Colour My Love]]* [No. 17 Germany, No. 6 Sweden, No. 10 Netherlands]
* 1984 – *Give Me Your Love* [No. 17 Germany, No. 18 Sweden, No. 25 Netherlands, No. 10 Switzerland]
* 1985 – *Living In Japan*
* 1985 – *Sing Another Song*
* 1985 – *Tell Me*
* 1986 – *Baila Bolero* [No. 22 Germany, No. 16 Switzerland, No. 17 Netherlands]
* 1987 – *Gimme Some Lovin’*
* 1987 – *Could This be Love*
* 1987 – *Mega Hit Mix* [No. 5 Netherlands]
* 1989 – *Give Me Love*
* 1994 – *I’m Needin’ You*

### Albumit
* 1984 – *Have Fun!*
* 1987 – *Double Fun*

### Kokoelmat
* 1991 - *The Best of Fun Fun*
* 1994 - *The Best of Fun Fun*
* 1994 - *Greatest Fun - The Best of*
* 1996 - *The Best of Fun Fun - Color My Love*
* 2003 - *The Best of Fun Fun* 
* 2006 - *The Greatest Fun*
* 2017 - *Greatest Hits & Remixes*
Carlos Bacca

**Carlos Arturo Bacca Ahumada** (s. 8. syyskuuta 1986 Barranquilla, Kolumbia) on kolumbialainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.

## Seurajoukkueura
Bacca siirtyi vuoden 2012 alkupuolella belgialaiseen Club Bruggeen, pelattuaan tätä ennen vain Etelä-Amerikassa. Hänestä maksettiin 2,5 miljoonan euron siirtokorvaus. Kauden 2012–2013 päätteeksi hän voitti sarjan maalikuninkuuden 25 osumallaan.

9. heinäkuuta 2013 Bacca teki sopimuksen espanjalaisen Sevillan kanssa. Hänestä maksettiin 7 miljoonan euron siirtokorvaus.

2. heinäkuuta 2015 Bacca siirtyi Milaniin 30 miljoonan euron siirtokorvauksella.

## Lähteet

## Aiheesta muualla
* Carlos Baccan tilastot National Football Teams -sivustolla
Mike Mareen

**Mike Mareen** (syntymänimeltään Uwe-Michael Wischhoff, s. 9. marraskuuta 1949 Berliini) on saksalainen diskoartisti, joka on tehnyt levyjä myös Ken Lazlon ja Fred Venturan kanssa. Mareen varttui Lüneburgissa.
Tunnettuja kappaleita mm *Dancing In The Dark*, *Love Spy*, *Agent of Liberty*, *Don't Talk To the Snake*, *Germany*, *Cecilia*.

## Diskografia
### Albumit
**Mike Mareen 70’s* (1979)
**Dance Control* (1985) 
**Let's Start Now* (1987)
**Synthesizer Control* (1988)
**The Best of Mike Mareen* (1998)
**TV Talk 2000* (2000)
**Darkness & Light* (2004)

## Aiheesta muualla
*Mike Mareen
Saphir (synthpop-yhtye)

**Saphir** oli saksalainen aktiivisimmin vuosina 1985-1987 toiminut synthpop- ja diskoyhtye, joka on esitti mm. kappaleet *Shot in the Night* joka nous Länsi-Saksan listoilla 37. sijalle ja *I am Alive*. Yhtyeessä olivat Walter Gerke ja Mick Hannes. Ei saa sekoittaa myöhempään samannimiseen naisyhtyeesen *Saphir*.

## Jäsenet

Vuonna 1986 levyn *Perfect Combination* teossa olivat:

*Päämies, kitara: Mick Hannes
*Taustalaulajat: Mick Hannes, Molly Schreiber, Walter Gerke, Werner Peters
*Rumpujen ohjelmointi: Charly Schade, Jupp Bauer, Wolfgang Pentinghaus
*Rummut: Wolfgang Pentinghaus
*Kosketinsoittimet: Reiner Burmann
*Tekniset avustajat: Charly Schade, Reiner Burmann
*Tuottaja: Mick Hannes, Walter Gerke
*Äänitys, miksaus : Charly Schade

## Diskografia
### Albumit
#### "Perfect combination" 1986, 2006
#*I Feel Good (I Feel Fine)*
#*The Witch-Queen Of New-Orleans*
#*Little Rock*
#*Frough Your Eyes*
#*Shot In The Night*
#*Perfect Combination*
#*Never Give Up*
#*Storms Of Love*
#*Stand Up*
#*I Am Alive*

## Lähteet
Agence métropolitaine de transport

**Agence métropolitaine de transport** (AMT; Englanniksi: *Metropolitan Transportation Agency*) on katto-organisaatio, joka suunnittelee, integroi ja koordinoi julkisen liikenteen palveluja eri puolilla Suur-Montrealin aluetta Kanadassa, kuten Montrealin saarella, Lavalissa (Île Jésus), ja yhteisöissä, jotka sijaitsevat Rivière des Mille Îlesin pohjoisrannalla sekä St. Lawrencejoen etelärannalla. Organisaatio luotiin *Loi sur l'Agence métropolitaine de transport* -nimisen säädöksen perusteella 15. joulukuuta 1995 ja se aloitti liikennöinnin 1. tammikuuta 1996. *AMT* huolehtii Montrealin paikallisjuna- ja bussiliikennepalveluista.

## Lähteet
Metra (paikallisliikenneyhtiö)

**Metra** on Illinois Regional Transportation Authorityn paikallisliikennettä hoitava yhtiö. Se palvelee Chicagoa ja sen metropolia 241 aseman ja 11 ratalinjan verkostollaan. 21. vuosisadalla Metra on ollut toiseksi vilkkain lähiliikenteen rautatiejärjestelmä Yhdysvalloissa matkustajien matkojen keskimäärällä mitattuna. Keskimäärin vuotuiseen 1,6 prosentin matkustajamäärän kasvuun yltänyt Metra kuljetti 82,7 miljoonaa matkustajaa vuonna 2011.

## Lähteet

## Aiheesta muualla
P. Lion

**P. Lion** (Pietro Paolo Peland) on 1980-luvun italodiskoartisti, joka tunnetaan kappaleestaan
*Happy children*. Kappale nousi laajemmin listoille vuonna 1984, vaikka oli esitetty ensi kertaa jo 1983.

## Diskografia
Albumit:
* Springtime (Carrère Records, 1984)
* A step in the right way (FMA Records, 1995)

Singlet:
* Happy Children (Carrère Records, 1984)
* Dream (Carrère Records, 1984)
* Reggae radio (Carrère Records, 1984)
* Believe me (Durium, 1985)
* Under the moon (Durium, 1986)
* You'll never break my heart (Durium, 1987)
* Burn In His Hand (P.Lion Production, 1991)
Minä toivon (kappale)

**Minä toivon** Jonna Tervomaan 17. toukokuuta 2013 julkaisema single. Kappale on ensimmäinen single Tervomaan syyskuussa 2013 julkaistulta *[[Eläköön (albumi)|Eläköön]]*-albumilta. Kappaleen on säveltänyt sekä tuottanut Eppu Kosonen ja sanoittanut Tervomaa itse.

Julkaisunsa jälkeen ”Minä toivon” on sijoittunut Latauslistan sijalle 14. Se on ollut myös suomalaisten kaupallisten radiokanavien neljänneksi soitetuin kappale.

Kappaleesta on julkaistu myös musiikkivideo, jonka on ohjannut Juha Lankinen.

## Kappaleet
#

## Listasijoitukset

## Lähteet
Capture the Crown

**Capture** (ennen **Capture The Crown**) on australialainen metalcore-yhtye Sydneystä. Yhtye on julkaissut neljä singleä: *You Call That A Knife? This Is Knife!*, *#OIMATEWTF*, *Ladies & Gentlemen ... I Give You Hell* ja *RVG*. Joulukuussa 2012 Capture The Crown julkaisi debyyttialbuminsa *Til Death*.

## Historia

### Inception (2010&ndash;2011)
Capture The Crown muodostettiin vuoden 2010 alussa, bändi saikin nopeasti menestystä YouTubessa ja ensimmäinen julkaisu "You Call That A Knife? This Is Knife!" saavutti nopeasti viisi miljoonaa katselukertaa alle vuodessa. Yhtyeen kolme jäsentä (Wallfare, Menzies, ja Ellis) kuuluivat aiemmin metalcore -yhtyeeseen nimeltä Atlanta Takes State. Vaikka heidän musiikkivideonsa nousi nopeasti ihmisten suosioon sai se myös kritiikkiä, sillä se muistutti hyvin paljon saman genren bändejä, kuten Asking Alexandria. Heidän rumpalinsa Tyler on ainoa jäsen, joka ei ole Australiasta. Muut jäsenet tapasivat hänet verkossa ja yhdysvaltalainen Tyler pyydettiin liittymään bändiin.

### Touring ja 'Til Death (2012-)
Neljä kuukautta myöhemmin 11. maaliskuuta 2012 bändi julkaisi toisen singlen nimeltään "#OIMATEWTF", jossa vieraili Denis Shaforostov, yhtyeestä Make Me Famous. Video sai lähes 500&nbsp;000 katselukertaa alle kuudessa kuukaudessa. Hieman yli kuukautta myöhemmin julkaistiin cover-versio Jason Derulon kappaleesta "In My Head", jonka jälkeen bändin neljäs single "Ladies & Gentlemen ... I Give You Hell" julkaistiin 1. heinäkuuta 2012. Se Saavutti 350&nbsp;000 katselukertaa vajaassa kahdessa kuukaudessa. Musiikkivideo "Ladies And Gentleman...I Give You Hell" julkaistiin 3. joulukuuta 2012 ja samalla yhtye tiedotti, että he ovat liittyneet Sumerian Recordsiin. 13. joulukuuta julkaistiin video biisistä "RVG" Sumerian Records YouTube-kanavalla. Bändin viimeinen single nimeltä "Rebearth" julkaistiin virallisesti 21. toukokuuta 2013 Sumerian Recordsin YouTube-kanavalla. Kappaleella vierailee Tyler "Telle" Smith, yhtyeestä The Word Alive.

## Jäsenet
;Nykyiset jäsenet
* Jeffrey Wellfare – Laulu (2010–)
* Jye Menzies – Kitara (2010–)
* Blake Ellis – Kitara (2010–2013), Basso (2013–)
* Kris Sheehan – Basso (2010–2013), Kitara (2013–)
* Tyler "Lone America" March – Rummut (2011–)

## Diskografia
;Studio albumit
* *[['Til Death (album)|'Til Death]]* (2012)
* *[[Reign of Terror]]* (2014)

;EPt
* *[[Live Life (EP)|Live Life]]* (2013)

;Singlet
*"You Call That a Knife? This Is a Knife!" (2011)
*"Ladies & Gentlemen... I Give You Hell" (2011)
*"#OIMATEWTF" (feat. Denis Shaforostov) (2012)
*"In My Head" (Jason Derülo cover) (2012)
*"RVG" (2012)
*"Rebearth" (feat. Tyler Smith) (2013)
*"Live Life" (feat. Gus Farias) (2014)
*"To Whom It May Concern" (2014)
*"I Hate You" (2014)
*"Make War, Not Love" (feat. Alex Koehler formerly) (2014)
*"The Lake" (2016)
*"Lost Control" (2017)
*"Dingbats" (2017)
*"No Cure" (2019)

;Videopelit
* *Fight 'Til Death* (2013)
GO Transit

**GO Transit** on alueellinen julkisesta liikenteestä vastaava yhtiö Etelä-Ontariossa, Kanadassa. Se palvelee ensisijaisesti Suur-Toronton ￼￼ja Hamiltonin konurbaatiossa ja lisäksi useilla sen ulkopuolisilla paikkakunnilla. GO kuljetti yhteensä 65,5 miljoonaa matkustajaa vuonna 2012 ja sen matkustajamäärät jatkavat kasvuaan. GO-rataverkko työllistää dieseljunia ja turistibusseja; jatkoyhteyksiä sen asemilta tarjoavat myös muut paikalliset liikennöitsijät, kuten TTC ja Via Rail.

GO Transit aloitti säännöllisen henkilöliikenteen 23. toukokuuta 1967 Kanadan ensimmäisenä tämänkaltaisena julkisena järjestelmänä. Siitä lähtien se on kasvanut yhdestä ratalinjasta seitsemään linjaan, ja laajentanut toimintaansa myös täydentävään bussiyhteyteen.

## Lähteet

## Aiheesta muualla
Metrolink

**Metrolink** on paikallisliikenneyhtiö, joka palvelee Los Angelesissa  sekä sitä ympäröivillä alueilla Etelä-Kaliforniassa. Sen ylläpitämä alue koostuu seitsemästä ratalinjasta ja 55 asemasta 512 mailin (824 kilometrin) ratamäärästä. Järjestön radoilla junat kulkevat jopa 90 mailia tunnissa.

Yhtiö toimii Los Angelesin, San Diegon, Orangen, Riversiden, San Bernardinon ja Venturan piirikunnissa, ja se perustettiin vuonna 1991 nimellä **Southern California Regional Rail Authority** (**SCRRA**). Nimi kuitenkin vaihdettiin "Metrolinkiksi" vuonna 1992.

## Lähteet

## Aiheesta muualla
Painin Euroopan-mestaruuskilpailut 1989

**Vuoden 1989 [[painin Euroopan-mestaruuskilpailut]]** järjestettiin kreikkalais-roomalaisen painin osalta 5.–7. toukokuuta Oulussa ja vapaapainin osalta 12.–14. toukokuuta Turkin Ankarassa. Oulu sai kreikkalais-roomalaisen painin EM-kisat hieman yllättäen, sillä alun perin kisat piti järjestää Belgian Kelmisissä, mutta Kansainvälinen painiliitto FILA ei ollut tyytyväinen belgialaisten järjestelyihin ja siirsi kisat Suomeen Oululle. 

Molemmissa painomuodoissa painittiin kymmenessä painoluokassa. Molemmissa painityyleissä menestynein maa oli Neuvostoliitto kahdeksalla mitalilla.

## Kreikkalais-roomalainen paini

Pistesijan suomalaisista saavuttivat 48 kg sarjassa Tero Katajisto (6.), 62 kg sarjassa Juha Virtanen (6.), 74 kg sarjassa Jouko Salomäki (6.), 90 kg sarjassa Harri Koskela (6.) ja 130 kg sarjassa Juha Ahokas (6.)

### Mitalitaulukko

## Vapaapaini

Pistesijan suomalaisista saavuttivat 62 kg sarjassa Mika Lehto (6.), 74 kg sarjassa Hannu Rantala (8.) ja 82 kg sarjassa Pekka Rauhala (5.). Lisäksi 90 kg sarjassa Jouni Ilomäki (9.)

### Mitalitaulukko

## Lähteet
*FILA:n tietopankki 

### Viitteet
Sveitsiläinen keittiö

**Sveitsiläinen keittiö** perustuu Sveitsin kantonien omaleimaisiin ruokakulttuureihin. Ne ovat syntyneet satojen vuosien aikana paitsi Sveitsin naapurimaiden Saksan, Ranskan ja Italian vaikutuksesta, myös maan maalaiskylien alppiolosuhteiden niukkuudesta. Sveitsiläinen ruokakulttuuri tunnetaan erityisesti maailmankuuluista juustoistaan, varsinkin emmentalista, sekä sveitsiläisestä suklaasta. 

## Ruoat

Sveitsiläisen juuston hyvä maine perustuu Sveitsin luonnonolosuhteisiin, joissa voidaan tuottaa korkealaatuista maitoa, juuston raaka-ainetta: maassa on rehevät alppiniityt, puhdas ja raikas ilma sekä terve eläinkanta. Tunnetuin sveitsiläinen juusto on emmental, jolla uskotaan olevan 2000 vuoden historia. Muita tunnettuja ja suosittuja sveitsiläisiä juustoja ovat appenzeller, gruyère, Schabziger, Tomme, Vacherin ja Tête de Moine. Sveitsiläiset itse syövät lukuisia juustoruokia, joista tunnetuin on fondue. Juustofondue valmistetaan valkoviinistä ja sulatetuista juustoista sekä sitruunamehusta, ja sitä syödään leipäpalan kera. Fonduen juuret ovat Neuchâtelin kantonissa, mutta jokaisella kantonilla on oma tapansa valmistaa sitä. Raclette on toinen sveitsiläinen juustoruoka: siihen on kuulunut juuston lisäksi perinteisesti kuoriperunoita ja etikkakurkkua mutta nykyisin paljon muutakin.

Sveitsin suosituin perunaruoka on paistettu rösti, johon kuuluu yksinkertaisimmillaan keitetyn ja raastetun perunan lisäksi sipulia, suolaa ja öljyä. Yksi Sveitsin tunnetuimpia liharuokia on mureasta ja rasvaisesta naudanpaistista puristettu, kuivattu ja siivutettu *[[bündner fleisch]]*, jota syödään Sveitsissä suosittuna alkupalana tai välipalana leivän ja voin kanssa. Sveitsin kalavedet ovat runsaat, ja maassa on hyvät kalastusmahdollisuudet. 

Sveitsiläiset rakastavat makeisia ja leivonnaisia, etenkin maan saksankielisillä alueilla. Sveitsin suklaa on maailmankuulua, ja sveitsiläisillä on ollut merkittävä osa suklaan historiassa: vuonna 1875 sveitsiläinen Daniel Peter keksi maitosuklaan ja vähän myöhemmin toinen sveitsiläinen Rudolph Lindt keksi puristusmenetelmän, jonka avulla suklaasta saatiin rakenteeltaan nykyisenkaltaisen pehmeää ja helposti käsiteltävää.

## Juomat
Sveitsiläiset oluet valmistetaan pääosin St. Gallenin ja Zürichin kantoneissa sijaitsevissa panimoissa. Hürlimannin panimolla on laaja valikoima erilaisia oluita, kuten esimerkiksi jouluolut Samichlaus Bier. Sen Hürlimann Lagerbier on tavallinen arkiolut Sveitsissä.

## Katso myös
* Luettelo Sveitsin nimisuojatuista elintarvikkeista 

## Lähteet
*

### Viitteet

## Aiheesta muualla
Walter Block

**Walter Block** (s. 21. elokuuta 1941) on yhdysvaltalainen taloustieteilijä, kirjailija, ateisti ja anarkokapitalisti.
Block suoritti taloustieteen tohtorintutkinnon Columbian yliopistossa ja on sittemmin toiminut taloustieteen professorina.
Block tunnetaan myös jäsenyydestään Ludwig von Mises Instituutissa.

## Koulutus ja elämä
Block syntyi New Yorkin Brooklynissa juutalaiseen perheeseen. Ennen taloustieteen professoriutta Block opiskeli filosofiaa Brooklyn Collegessa. Myöhemmin hän kouluttautui taloustieteen tohtoriksi Columbian yliopistossa.

## Lähteet

## Aiheesta muualla

*http://www.walterblock.com/
*http://www.lewrockwell.com/2002/12/walter-block/how-i-became-a-libertarian/
Adept

**Adept** on ruotsalainen post-hardcore-yhtye, joka perustettiin Trosassa vuonna 2004. Yhtyeen jäsenet ovat: Robert Ljung (laulu), Jerry Repo (kitara) Filip Brandelius (basso), Gabriel Hellmarkin (rummut) ja Gustav Lithammer (kitara). He ovat julkaisseet 3 EP:tä ja 5 albumia.

## Diskografia
### Studioalbumit
**[[Another Year of Disaster]]* (2009)
**[[Death Dealers]]* (2011)
**[[Silence the World]]* (2013)
**[[Sleepless]]* (2016)
**Another Year of Disaster (10 Year Anniversary Edition)* (2019)

### EP:t
**Hopeless Illusions (Demo)* (2004)
**When the Sun Gave Up the Sky* (2005)
**The Rose Will Decay* (2006)

### Musiikkivideot
* At Least Give Me My Dreams Back, You Negligent Whore!
* Sound the alarm
* Shark! Shark! Shark!
* The Ivory Tower
* Secrets
* The Toughest Kids
* Dark Clouds
* Carry the Weight
Heidi Pakarinen

**Heidi Pakarinen** (s. 25. helmikuuta 1976 Siilinjärvi) on suomalainen laulaja, joka valittiin vuoden 2013 tangokuningattareksi Seinäjoen Tangomarkkinoilla. Ennen Seinäjoen Tangomarkkinoita Heidi tuli tunnetuksi Lavatähti-kilpailusta vuonna 1996. Heidi on vieraillut Menneitä ajatellessa – Musiikkikuvia Maaningalta -levyllä kappaleella "Leiritulet". 

Pakariselta ilmestyi ensimmäinen sooloalbumi *Sun kuningatar* vuonna 2014.
Pakarinen osallistui vuoden 2015 Uuden Musiikin Kilpailuun kappaleella "Bon Voyage". Kappale julkaistiin myös *Meitä varten* -albumilla.

Pakarinen toimi AlfaTV-kanavan *Kansan kesken* -ohjelman juontajana toukokuusta 2018 marraskuuhun 2019. Hän on toiminut myös Tangomarkkinoiden tuomarina.

Pakarisella on kaksi tytärtä oopperalaulaja Mika Pohjosen kanssa. Pari oli avoliitossa vuosina 1996–2015. Pakarinen oli kihloissa laulaja Heikki Koskelon kanssa 2016–2017.

Pakarinen on koulutukseltaan yo-markkinointimerkonomi.

## Diskografia
### Albumit
* *[[Sun kuningatar]]* (2014)
* *[[Meitä varten]]* (2017)

## Lähteet

## Aiheesta muualla

*Heidi Pakarisen verkkosivut
Fernando Tissone

**Fernando Damián Tissone Rodrigues** (s. 24. heinäkuuta 1986 Quilmes, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskikenttäpelaaja.

## Seurajoukkueura
Tissone siirtyi vuonna 2006 italialaisseura Atalantaan yhteisomistussopimuksella Udinesesta. 22. heinäkuuta 2009 Tissone teki sopimuksen Sampdorian kanssa ja hänestä maksettiin 2,5 miljoonan euron siirtokorvaus, jonka lisäksi osa Jonathan Rossinin omistusoikeusista kaupattiin Udineseen.

31. elokuuta 2011 Tissone siirtyi vuoden kestävällä lainasopimuksella espanjalaisseura Mallorcaan.

## Lähteet

## Aiheesta muualla
* Fernando Tissonen esittely Footballdatabase-sivustolla
Leo Boccardi

**Leo Boccardi** (s. 15. huhtikuuta 1953 San Martino in Pensilis) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Larinon hiippakuntaan paavi Johannes Paavali II 24. kesäkuuta 1979. Hänet nimitettiin Bitettumin titulaariarkkipiispaksi sekä apostoliseksi nuntiukseksi Sudaniin 16. tammikuuta 2007. Kaksi viikkoa myöhemmin hän sai lisäksi nimityksen nuntiukseksi Eritreaan. Piispaksi konsekroinnin suoritti 18. maaliskuuta 2007 Tarcisio Bertone, jota avustivat Dominique François Joseph Mamberti ja Gianfranco De Luca.

11. heinäkuuta 2013 Boccardi siirrettiin nuntiukseksi Iraniin.

## Lähteet